Nyeste Skilderie af Kiøbenhavn, 1818-07-18
En fratrædende Directeur kan umiddelbart vælges paa, ny og bliver da den yngste. - Dersom nogen Directeur ved Døden afgaaer, eller fratræder førend hans Betieningstid er forbi, vælges til den ledig blevne Plads. Den valgte træder ligeledes ind som yngst; dog skal han lodkaste med de øvrige, saalænge Lodkastning finder Sted. § 32. Da under Bankbestyrelsen er henlagt. en betydelig Deel af Stats-Eiendommens Værd, og da Banken, tilligemed at paasee dens Actiehaveres Tarv, som Actiehavere, har vigtige Forpligtelser at opfylde med Hensyn til Staten, saa ville Vi, at der altid skal være en Embedsmand, som fører Navn af Kongelig Bank-Commissair, og som saadan staaer Bankbestyrelsen ved Siden; hvorhos som ufravigelig Regel fastsættes, at denne Embedsmands Forretninger skulle altid være forenede med Vor Justitsministers Embede. Ligeledes have Vi og besluttet, at der stedse skal være en af Os, og i Fremtiden af Vore Efterfølgere i Regjeringen, udnævnt Directeur, som tilligemed de af Repræsentanterne valgte, udgjør det bestemte Antal af 3 Directeurer. Naar denne af Os udnævnte Directeur fratræder, kan han, i Overeensstemmelse med foregaaende §. 31, paa ny beskikkes, og indtræder da som den yngste. §. 33. Repræsentanterne, som forestille hele Jnteressentskabet, føre, paa dets Vegne, Overtil syn med og Overbestyrelse over Banken og alle dens Anliggender. Af deres Middel vælge de sig en Formand, som ordner og leder Forretningernes Gang i Repræsentantskabet. Formanden aftrædet efter 1 Aars Forløb; men kan vælges paa ny§. 34. Repræsentanterne forsamle sig, førend den nye Bankbestyrelse indtræder, saa ofte, som fornødent gjøres, for med Directeurerne at overlægge, beslutte og afgjøre det Fornødne til at sætte Jndretningen i Gang, men fra den Tid af da Nationalbanken er aabnet, i det mindste hvert Fjerdingaar, og ellers, naar de dertil finde Anledning, saavelsom og naar enten Vor Bank-Commissair eller Directionen det begjærer. §. 35. Vor Bank-Commissair har at paasee, at de Banken med Hensyn til Staten og det offentlige Pengevæsen paalagte Forpligtelser opfyldes, og især, at Jnddragningen af Rigsbanksedlerne skeer efter de bestemte Regler, og at de dertil henlagte Jndtægter anvendes efter deres Bestemmelse; at i sin Tid Bankens Sølv-Fond holdes i det af Os anordnende Forhold til de i Omløb værende Sedler, samt at Sagerne angaaende Bankhæftelserne, behandles saaledes, at Bankelfaaer deraf sine Jndtægter og at enhver Yder skeer sin Ret. - Han skal have Forsæde i alle Repræsentantforsamlinger. Han skal have Adgang til Directions-Forsamlingerne, saa ofte han vil, samt være bemyndiget til der at lade sig forlægge Bankens Bøger og Documenter; men derimod skal han ingen Deel tage i den daglige Bank-Administration, eller derfor staae til Ansvar. - Naar han maatte formene, at noget af Directeurerne foretages, som kunde stride imod Bankens Octroy og Reglement, skal han foranledige, at Repræsentanterne med ham derom deliberere, ligesom han og, naar Repræsentanterne ikke med ham vare enige, skal kunne gjøre Paaanke mod den tagne Beslutning, og foranstalte Qvæstionen paakiendt ved Vor Høiesteret. – Naar Banken har noget fra sin Side at ønske Os allerunderdanigst foredraget, skeer dette Foredrag fra ham. §. 36. Directeurerne skulle forestaae, og udføre de daglige og løbende Forretninger, forvalte og omsætte Bankens Midler og Penge, beraadslaae og beslutte om alt, hvad disse Forretninger vedkommer, alt efter de Grundsætninger og Regler, som denne Octroy, Bankens Reglement og andre dens lovlige Forskrifter bestemme. - J vigtige Tilfælde, som ikke der findes bestemte, henvende de sig, naar dertil er Tid, til Repræsentant Forsamlingen, for med den derom at overlægge, og derfra at modtage Beslutning. Er Sagen deri mod paatrængende, tage de Beslutning efter bedste Overlæg og Stemme-Fleerhed, i Vente af Repræsentantskabets Bifald, hvorom i næste Repræsentant Forsamling andrages. §. 37. Den første Directeur, som Vi udnævne, har Forsædet i Directionen. Naar derimod hans Plads igjen af Os besættes, skal den Tilkommende tage Sæde efter sin Anciennetet.